153. löggjafarþing 2022–2023.

Þingskjal 1812 — 1050. mál.

Svar

menningar- og viðskiptaráðherra við fyrirspurn frá Diljá Mist Einarsdóttur
um þættina Skuggastríð.

1.	Hver er ástæða þess að Ríkisútvarpið tók ekki þátt í samstarfi annarra norrænna ríkis
miðla um gerð þáttanna Skuggastríð?

Með hliðsjón af kostnaði og engri tengingu við Ísland, á þeim tímapunkti er verkefnið var til kynningar, sbr. svar við 2. spurningu, var það metið svo að RÚV gæti ekki lagt verkefninu lið á því stigi sem það var ámálgað.

2.	Leituðu norrænu miðlarnir til Ríkisútvarpsins um samstarf við gerð þáttanna?

Á norrænum fundi sem fulltrúi RÚV sat vorið 2022 var m.a. kynnt óljós hugmynd að verkefninu sem síðar varð að þáttunum Skuggastríð". Á því stigi var hugmyndin ómótuð og hafði á þeim tímapunkti ekki neina snertifleti við Ísland eða svæðið í kringum landið, orku
innviði eða sæstrengi. Þó lá fyrir að leggja ætti í umfangsmikla rannsókn og mögulegir þátt
takendur í verkefninu yrðu að leggja til bæði mannskap og fjármuni.

RÚV hefur jafnframt bent á að fréttaskýringaþátturinn Kveikur hefur ítrekað fjallað um ferðir og umsvif Rússa umhverfis landið sem og áhyggjur af sæstrengjum og ótryggum inn
viðum.